stanford-oval/wikipedia huggingface dataset:
พระครูสุวรรณวุฒาจารย์ (มุ่ย พฺทฺธรกฺขิโต)
ประวัติ > เปลี่ยนชื่อ

หลังลาสิกขา ช่วยครอบครัวประกอบอาชีพ ระหว่างทำนาเกิดเจ็บป่วยแทบเอาชีวิตไม่รอด จึงตั้งจิตอธิษฐานว่าหากหายเจ็บป่วยจะกลับไปอุปสมบท ปรากฏว่าหลังจากนั้นอาการเจ็บป่วยก็ค่อยทุเลาและหายไป
สันนิษฐานว่าช่วงนี้เองที่เปลี่ยนชื่อจากเชื่อมเป็นมุ่ย เพื่อแก้เคล็ดเสมือนว่าเป็นคนใหม่และมีชีวิตใหม่ ส่วนสาเหตุที่เลือกใช้ชื่อนี้เนื่องด้วยบุคลิกภาพส่วนตัวที่ไม่ค่อยยิ้ม มีสีหน้าบึ้งตึง ราวกับทำหน้ามุ่ยอยู่ตลอดเวลา จึงมีชื่อเรียกลำลองว่ามุ่ย กระทั่งเปลี่ยนมาใช้เป็นชื่อจริงในที่สุด
ประวัติ > อุปสมบท (ครั้งที่ 2)

บรรพชาและอุปสมบทอีกครั้ง วันที่ 22 มีนาคม พ.ศ. 2465 ณ พัทธสีมาวัดดอนบุบผา (ภายหลังเปลี่ยนชื่อเป็นวัดดอนบุบผาราม) ตำบลบ้านไร่ (ปัจจุบันอยู่ในเขตตำบลบ้านกร่าง) อำเภอศรีประจันต์ จังหวัดสุพรรณบุรี โดย
พระครูธรรมสารรักษา (อ้น ติสฺโส) รองเจ้าคณะจังหวัดสุพรรณบุรี เจ้าอาวาสวัดดอนบุบผา (ภายหลังเปลี่ยนชื่อเป็นวัดดอนบุบผาราม) อำเภอศรีประจันต์ จังหวัดสุพรรณบุรี เป็นพระอุปัชฌาย์
พระทวน สุนทรวิภาต คงฺคสุวณฺโณ (ภายหลังเป็นพระอุปัชฌาย์ทวน) วัดบ้านกร่าง อำเภอศรีประจันต์ จังหวัดสุพรรณบุรี เป็นพระกรรมวาจาจารย์
พระกุน วัดดอนบุบผา (ภายหลังเปลี่ยนชื่อเป็นวัดดอนบุบผาราม) อำเภอศรีประจันต์ จังหวัดสุพรรณบุรี เป็นพระอนุสาวนาจารย์
ได้รับฉายาทางพระพุทธศาสนาว่า "พุทฺธรกฺขิโต" [พุด - ทะ - รัก - ขิ - โต]
อุปสมบทแล้วจำพรรษาอยู่ที่วัดหนองสะเดา ตำบลหนองสะเดา อำเภอนางบวช (อำเภอสามชุก ในปัจจุบัน) จังหวัดสุพรรณบุรี เป็นระยะเวลาราว 6 เดือน ตั้งแต่เดือนมีนาคม พ.ศ. 2465 - เดือนตุลาคม พ.ศ. 2466 (สมัยนั้นเปลี่ยนศักราชใหม่วันที่ 1 เมษายน)
ออกพรรษาและปวารณาในเดือนตุลาคม พ.ศ. 2466 แล้วย้ายมาจำพรรษาอยู่ที่วัดดอนไร่ ตำบลหนองสะเดา อำเภอนางบวช (อำเภอสามชุกในปัจจุบัน) จังหวัดสุพรรณบุรี เป็นระยะเวลา 6 พรรษา (ปลายปี พ.ศ.2466 - พ.ศ. 2472) โดยระหว่างนี้ทำหน้าที่เป็นผู้รักษาการแทนเจ้าอาวาสเนื่องจากวัดไม่มีเจ้าอาวาส
จากนั้น พ.ศ. 2473 ย้ายไปจำพรรษาอยู่ที่วัดหัวเขา อำเภอนางบวช (ปัจจุบันอยู่ในเขต อำเภอเดิมบางนางบวช) จังหวัดสุพรรณบุรี ในสมัยพระปลัดอิ่ม สิริปุญฺโญ เป็นเจ้าอาวาส เป็นระยะเวลา 1 พรรษา
พ.ศ. 2474 ย้ายไปจำพรรษาอยู่ที่วัดปู่บัว ตำบลพิหารแดง อำเภอท่าพี่เลี้ยง (อำเภอเมืองสุพรรณบุรี ในปัจจุบัน) จังหวัดสุพรรณบุรี เป็นระยะเวลา 1 พรรษา
กระทั่ง พ.ศ. 2475 จึงย้ายกลับมาจำพรรษาอยู่ที่วัดดอนไร่ ตำบลหนองสะเดา อำเภอนางบวช (อำเภอสามชุก ในปัจจุบัน) จังหวัดสุพรรณบุรี โดยดำรงตำแหน่งเป็นเจ้าอาวาสนับแต่นั้นมา
ตำแหน่ง > งานปกครอง

พ.ศ. 2475 เป็นเจ้าอาวาสวัดดอนไร่
พ.ศ. 2476 เป็นเจ้าคณะหมวดตำบลหนองสะเดา
พ.ศ. 2496 เป็นพระอุปัชฌาย์
สมณศักดิ์

พ.ศ. 2502 เป็น พระครูประทวน สมณศักดิ์ที่ พระครูมุ่ย พุทฺธรกฺขิโต
พ.ศ. 2502 เป็น พระครูสัญญาบัตรชั้นตรี ในราชทินนามที่ พระครูสุวรรณวุฒาจารย์
อาพาธ และมรณภาพ

พระครูสุวรรณวุฒาจารย์ เริ่มอาพาธด้วยโรคชรา เมื่อ พ.ศ. 2516 กระทั่งวันที่ 15 มกราคม พ.ศ. 2517 เวลา 07.15 น. ถึงแก่มรณภาพ สิริอายุ 84 ปี อุปสมบทได้ 52 พรรษา
อนุสรณ์ และสิ่งเกี่ยวเนื่อง

สรีระสังขารหลวงพ่อมุ่ย หลังจากมรณภาพ ทางคณะศิษย์และวัดยังคงเก็บสรีระสังขารของท่านไว้ ปัจจุบันประดิษฐานในมณฑปหลวงพ่อมุ่ย วัดดอนไร่
รูปเหมือนหลวงพ่อมุ่ย สร้างเมื่ออายุครบ 80 ปี พ.ศ. 2512 ปัจจุบันประดิษฐานที่มณฑป วัดดอนไร่
สืบตำแหน่ง

| ก่อนหน้า |  | พระครูสุวรรณวุฒาจารย์ (มุ่ย พฺทฺธรกฺขิโต) |  | ถัดไป |
| --- | --- | --- | --- | --- |
| ไม่พบข้อมูล |  |   เจ้าคณะตำบลหนองสะเดา   (พ.ศ. 2476 – พ.ศ. 2517) |  | ไม่พบข้อมูล |
| พระพลอย ดีประเสริฐ |  |   เจ้าอาวาสวัดดอนไร่   (พ.ศ. 2475 – พ.ศ. 2517) |  | พระครูสุวรรณพัฒนาภินันท์ (จำเนียร อภินนฺโท) |
พระครูอาภัสศีลคุณ (ทวี อาภสฺสโร)

| พระครูอาภัสศีลคุณ (ทวี แป้นสุวรรณ , อาภสฺสโร)> ส่วนบุคคล |
| --- | --- |
เกิด: 5 ธันวาคม พ.ศ. 2459 (73 ปี)
มรณภาพ: 1 มีนาคม พ.ศ. 2533
นิกาย: มหานิกาย
การศึกษา: - ชั้นประถมศึกษา - ประกาศนียบัตรครูมูล - พระปริยัติธรรม (นักธรรมชั้นเอก)
ตำแหน่งชั้นสูง
ที่อยู่: วัดบ้านกร่าง ตำบลบ้านกร่าง อำเภอศรีประจันต์ จังหวัดสุพรรณบุรี
อุปสมบท: 26 พฤษภาคม พ.ศ. 2479
พรรษา: 54 พรรษา
ตำแหน่ง: - อดีตผู้ปฏิบัติหน้าที่แทนเจ้าคณะอำเภอศรีประจันต์ - อดีตผู้รักษาการแทนเจ้าคณะอำเภอศรีประจันต์ - อดีตรองเจ้าคณะอำเภอศรีประจันต์ - อดีตเจ้าอาวาสวัดบ้านกร่าง
พระครูอาภัสศีลคุณ (ทวี อาภสฺสโร) นิยมเรียกว่า “พระปลัดทวี” หรือ "หลวงพ่อทวี วัดบ้านกร่าง" เป็นพระเถราจารย์ที่มีชื่อเสียงของจังหวัดสุพรรณบุรี อดีตผู้ปฏิบัติหน้าที่แทนเจ้าคณะอำเภอศรีประจันต์ อดีตผู้รักษาการแทนเจ้าคณะอำเภอศรีประจันต์ อดีตรองเจ้าคณะอำเภอศรีประจันต์ และอดีตเจ้าอาวาสวัดบ้านกร่าง ตำบลบ้านกร่าง อำเภอศรีประจันต์ จังหวัดสุพรรณบุรี
ประวัติ > ชาติภูมิ

ชื่อ ทวี นามสกุล แป้นสุวรรณ ชาตะ วันที่ 5 ธันวาคม พ.ศ. 2459 (วันอังคาร ขึ้น 11 ค่ำ เดือนอ้าย ปีมะโรง) ณ บ้านดอนไร่ ตำบลหนองสะเดา อำเภอนางบวช เมืองสุพรรณบุรี (ปัจจุบันคือ อำเภอสามชุก จังหวัดสุพรรณบุรี)
เป็นบุตรคนที่ 8 ในจำนวน 9 คน ของนายเหม นามสกุล แป้นสุวรรณ กับ นางสมบุญ นามสกุล สุนทรวิภาต (เป็นตระกูลเจ้าเมืองสุพรรณบุรี) ครอบครัวประกอบอาชีพเกษตรกร
มีศักดิ์เป็นหลานชายของพระมุ่ย พุทฺธรกฺขิโต (ภายหลังได้รับพระราชทานสมณศักดิ์เป็น พระครูสุวรรณวุฒาจารย์ เจ้าอาวาสวัดดอนไร่) โดยเป็นญาติทางฝ่ายบิดา
และมีศักดิ์เป็นหลานชายของพระทวน คงฺคสุวณฺโณ (ภายหลังเป็น พระอุปัชฌาย์ทวน เจ้าอาวาสวัดบ้านกร่าง) โดยเป็นญาติทางฝ่ายมารดา (พระอุปัชฌาย์ทวนเป็นน้องชายของมารดา)
ประวัติ > วัยเยาว์

วัยเยาว์ ได้รับการศึกษาเบื้องต้นที่วัดดอนไร่ ตำบลหนองสะเดา อำเภอนางบวช จังหวัดสุพรรณบุรี ในสมัยพระมุ่ย พุทฺธรกฺขิโต เป็นผู้รักษาการแทนเจ้าอาวาส
ประวัติ > อุปสมบท

วันที่ 26 พฤษภาคม พ.ศ. 2479 (วันอังคาร ขึ้น 6 ค่ำ เดือน 7 ปีชวด) บรรพชาและอุปสมบท ณ พัทธสีมาวัดหนองกระทุ่ม ตำบลหนองสะเดา อำเภอนางบวช (ปัจจุบันคือ อำเภอสามชุก) จังหวัดสุพรรณบุรี โดย
พระมหาเผื่อน สุเมโธ เจ้าคณะแขวงนางบวช เจ้าอาวาสวัดวังหิน อำเภอนางบวช จังหวัดสุพรรณบุรี (ภายหลังได้รับพระราชทานสมณศักดิ์เป็น พระครูโกมุทสมานคุณ) เป็นพระอุปัชฌาย์
เจ้าอธิการมุ่ย พุทฺธรกฺขิโต เจ้าคณะหมวดตำบลหนองสะเดา เจ้าอาวาสวัดดอนไร่ อำเภอนางบวช จังหวัดสุพรรณบุรี (ภายหลังได้รับพระราชทานสมณศักดิ์เป็น พระครูสุวรรณวุฒาจารย์) เป็นพระกรรมวาจาจารย์
พระทอง โสภโณ วัดวังหิน (ภายหลังมีสมณศักดิ์เป็น พระมหาทอง วัดคลองขอม, วัดทุ่งสามัคคีธรรม) เป็นพระอนุสาวนาจารย์
ได้รับฉายาทางพระพุทธศาสนาว่า "อาภสฺสโร" [อา - พัด - สะ - โร]
อุปสมบทแล้วจำวัดอยู่ที่วัดดอนไร่ ในสมัยเจ้าอธิการมุ่ยเป็นเจ้าอาวาส จวบจนใกล้เข้าพรรษาจึงย้ายมาจำพรรษาอยู่ที่วัดบ้านกร่าง อำเภอศรีประจันต์ จังหวัดสุพรรณบุรี อันเป็นภูมิลำเนาข้างโยมมารดา ตั้งแต่วันที่ 25 มิถุนายน พ.ศ. 2479 ในสมัยพระอธิการกลุ่ม และพระเมธีธรรมสาร (ไสว ธมฺมสาโร) เป็นเจ้าอาวาส ตามลำดับ
ประวัติ > การศึกษา

พ.ศ. 2481 สำเร็จการศึกษาระดับประถมศึกษา โรงเรียนศึกษาผู้ใหญ่ ผดุงราษฎร์วิทยา อำเภอศรีประจันต์ จังหวัดสุพรรณบุรี
พ.ศ. 2486 สอบไล่ได้นักธรรมชั้นเอก สำนักเรียนวัดบ้านกร่าง อำเภอศรีประจันต์ จังหวัดสุพรรณบุรี
พ.ศ. 2498 สอบไล่ได้วิชาชุดครูมูล (ประกาศนียบัตรครูมูล)
ตำแหน่ง > งานปกครอง

พ.ศ. ยังไม่พบข้อมูล เป็นรองเจ้าอาวาสวัดบ้านกร่าง
พ.ศ. 2513 - 2522 เป็นรองเจ้าคณะอำเภอศรีประจันต์ (สมัยที่ 1) ในสมัยพระเมธีธรรมสาร (ไสว ธมฺมสาโร) เป็นเจ้าคณะอำเภอ
พ.ศ. 2513 - 2522 เป็นผู้ปฏิบัติหน้าที่แทนเจ้าคณะอำเภอศรีประจันต์ เนื่องจากเจ้าคณะอำเภออาพาธไม่สามารถปฏิบัติหน้าที่ได้
พ.ศ. 2515 - 2533 เป็นพระอุปัชฌาย์
พ.ศ. 2522 เป็นผู้รักษาการแทนเจ้าอาวาสวัดบ้านกร่าง
พ.ศ. 2522 - 2524 เป็นผู้รักษาการแทนเจ้าคณะอำเภอศรีประจันต์
พ.ศ. 2523 - 2533 เป็นเจ้าอาวาสวัดบ้านกร่าง
พ.ศ. 2524 - 2532 เป็นรองเจ้าคณะอำเภอศรีประจันต์ (สมัยที่ 2) ในสมัยพระครูศรีคณานุรักษ์ (สม คงฺคสุวณฺโณ) เป็นเจ้าคณะอำเภอ
สมณศักดิ์

พ.ศ. 2482 เป็นพระใบฎีกา ฐานานุกรมใน พระครูเมธีธรรมสาร (ไสว ธมฺมสาโร) ที่ พระใบฎีกาทวี อาภสฺสโร
พ.ศ. 2483 เป็นพระปลัด ฐานานุกรมใน พระครูเมธีธรรมสาร (ไสว ธมฺมสาโร) ที่ พระปลัดทวี อาภสฺสโร
พ.ศ. 2516 เป็นพระครูสัญญาบัตร รองเจ้าคณะอำเภอ ชั้นโท ในราชทินนามที่ พระครูอาภัสศีลคุณ
อาพาธ และมรณภาพ

พระครูอาภัสศีลคุณ อาพาธเรื้อรังด้วยโรคระบบทางเดินหายใจมาเป็นเวลานาน กระทั่งล้มป่วยหนักและถึงแก่มรณภาพด้วยโรคดังกล่าว ณ โรงพยาบาลรามาธิบดี กรุงเทพมหานคร วันที่ 1 มีนาคม พ.ศ. 2533 สิริอายุ 73 ปี 2 เดือน 24 วัน อุปสมบทได้ 54 พรรษา
อนุสรณ์ และสิ่งเกี่ยวเนื่อง

รูปเหมือนหลวงพ่อทวี สร้างภายหลังพระครูอาภัสศีลคุณ (ทวี อาภสฺสโร) มรณภาพแล้ว ปัจจุบันประดิษฐานที่มณฑป วัดบ้านกร่าง
พระพิมพ์ขุนแผน รุ่นพระปลัดทวี เป็นวัตถุมงคลซึ่งพระครูอาภัสศีลคุณ (ทวี อาภสฺสโร) สร้างครั้งยังดำรงสมณศักดิ์ที่ "พระปลัดทวี อาภสฺสโร" ได้รับความนิยมในวงการผู้นิยมพระเครื่องตั้งแต่อดีตถึงปัจจุบัน
สืบตำแหน่ง

| ก่อนหน้า |  | พระครูอาภัสศีลคุณ (ทวี อาภสฺสโร) |  | ถัดไป |
| --- | --- | --- | --- | --- |
| เริ่มตำแหน่ง |  |   รองเจ้าคณะอำเภอศรีประจันต์   (สมัยที่ 1 พ.ศ. 2513 – พ.ศ. 2522) (สมัยที่ 2 พ.ศ. 2524 – พ.ศ. 2532) |  | พระครูสุวรรณปัญญารัต (เซ้ง, สกล ปญฺญาพโล) |
| พระเมธีธรรมสาร (ไสว ธมฺมสาโร) |  |   เจ้าอาวาสวัดบ้านกร่าง   (พ.ศ. 2523 – พ.ศ. 2533) |  | พระครูสุนทรสีลสัมบัน (คำรณ คุณสมฺปนฺโน) |
ราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์ค

| --- | --- |


พระราชอิสริยยศ:  ดยุกแห่งชเลสวิช-ฮ็อลชไตน์  พระมหากษัตริย์แห่งเดนมาร์ก  พระมหากษัตริย์แห่งนอร์เวย์  พระมหากษัตริย์แห่งเฮเลนส์  พระมหากษัตริย์แห่งไอซ์แลนด์ 
ปกครอง: เยอรมนี, เดนมาร์ก, นอร์เวย์, กรีซ, กรีนแลนด์ และ ไอซ์แลนด์
ประมุขพระองค์แรก: ฟรีดิช วิลเฮล์ม ดยุคแห่งกลึคส์บวร์ค
ผู้นำสกุลองค์ปัจจุบัน: คริสท็อฟ เจ้าชายแห่งชเลสวิช-ฮ็อลชไตน์
สถาปนา: ค.ศ. 1825
ด ค ก
ราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์ค (เดนมาร์ก: Slesvig-Holsten-Sønderborg-Lyksborg; เยอรมัน: Schleswig-Holstein-Sonderburg-Glücksburg) เป็นราชตระกูลจากกลึคส์บวร์คทางเหนือสุดของเยอรมนี ที่เป็นสาขาย่อยของราชวงศ์อ็อลเดินบวร์คที่สืบเชื้อสายมาจากพระเจ้าคริสเตียนที่ 3 แห่งเดนมาร์ก สมาชิกของตระกูลนี้มาจากดยุคแห่งชเลสวิช-ฮ็อลชไตน์-เซอเนอร์ปอร์-เบ็ค ผู้สืบเชื้อสายคนสุดท้ายเป็นดยุคแห่งกลึคส์บวร์คและเปลี่ยนบรรดาศักดิ์ตามฟรีดิช วิลเฮล์ม ดยุคแห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค ฟรีดิช วิลเฮล์มสมรสกับเจ้าหญิงหลุยส์ คาโรไลน์ แห่งเฮสส์-คาสเซิลพระราชธิดาของพระเจ้าคริสเตียนที่ 5 แห่งเดนมาร์ก
สมาชิกราชวงศ์เดนมาร์ก > พระบรมวงศานุวงศ์

สมเด็จพระราชาธิบดีและสมเด็จพระราชินี
เจ้าชายมกุฎราชกุมาร (พระราชโอรสพระองค์ใหญ่)
เจ้าหญิงอิซาเบลลา (พระราชธิดาพระองค์ใหญ่)
เจ้าชายวินเซนต์ (พระราชโอรสพระองค์เล็ก)
เจ้าหญิงโจเซฟิน (พระราชธิดาพระองค์เล็ก)
สมเด็จพระราชินีนาถมาร์เกรเธอที่ 2 (พระบรมราชชนนี)
เจ้าชายโจอาคิมและเจ้าหญิงมารี (พระโสทรกนิษฐภาดาและพระชายา)
เจ้าหญิงเบเนดิกเทอ (พระมาตุจฉา)
สมเด็จพระราชินีอันเนอ-มารี (พระมาตุจฉา)
สมาชิกราชวงศ์เดนมาร์ก > เครือญาติและผู้เกี่ยวข้อง

เคาน์เตสแห่งเฟรเดอริกสบอร์ก (อดีตพระขนิษฐนี)
เคานต์นิโคไลแห่งมงเปอซา (พระภาติยะ)
เคานต์เฟลิกซ์แห่งมงเปอซา (พระภาติยะ)
เคานต์เฮนริกแห่งมงเปอซา (พระภาติยะ)
เคาน์เตสอะธีนาแห่งมงเปอซา (พระภาติยะ)
เจ้าชายและเจ้าหญิงแห่งไซน์-วิทเกินชไตน์-แบร์เลอบวร์ค (พระภาดาและพระชายา)
เจ้าหญิงอเล็กซานดรา เคาน์เตสแห่งเอเกสคอฟ และเคานต์แห่งเอเกสคอฟ (พระภคินีและพระภัสดา)
เจ้าหญิงนาตาลีแห่งไซน์-วิตเกนชไตน์-เบอร์เลบวร์ค (พระภคินี)
เจ้าหญิงอเล็กเซียและการ์โลส โมราเลส กินตานา (พระภคินีและพระภัสดา)
มกุฎราชกุมารและมกุฎราชกุมารีแห่งกรีซ (พระภาดาและพระชายา)
เจ้าชายนิโกเลาส์และเจ้าหญิงคริสซีแห่งกรีซและเดนมาร์ก (พระภาดาและพระชายา)
เจ้าหญิงเธโอโดราแห่งกรีซและเดนมาร์ก (พระภคินี)
เจ้าชายฟิลิปปอสและเจ้าหญิงนีนาแห่งกรีซและเดนมาร์ก (พระภาดาและพระชายา)
เคานต์อิงกอล์ฟและเคาน์เตสซูซีแห่งโรเซินบอร์ก (พระญาติชั้นพระมาตุลาและภริยา)
สมาชิกราชวงศ์นอร์เวย์ > พระบรมวงศานุวงศ์

สมเด็จพระราชาธิบดีและสมเด็จพระราชินี
เจ้าหญิงมาร์ธา ลุยเซอและดูเร็ก แวร์เรตต์ (พระราชธิดาและพระสวามี)
ม็อด อังเงลีกา เบห์น (พระราชนัดดา)
ลีอาห์ อีซาดอรา เบห์น (พระราชนัดดา)
เอ็มมา ตัลลูลาห์ เบห์น (พระราชนัดดา)
เจ้าชายมกุฎราชกุมารและเจ้าหญิงมกุฎราชกุมารี (พระราชโอรสและพระชายา)
เจ้าหญิงอิงกริด อเล็กซันดรา (พระราชนัดดา)
เจ้าชายสแวร์เรอ มักนุส (พระราชนัดดา)
เจ้าหญิงอัสตริด (พระโสทรกนิษฐภคินี)
สมาชิกราชวงศ์นอร์เวย์ > เครือญาติและผู้เกี่ยวข้อง

โฮกุนและมาร์ธา ลอเรนต์เซน (พระราชภาคิไนยและภรรยา)
อิงเงบอร์กและเปาโล ริเบย์โร (พระราชภาคิไนยและสามี)
รังน์ฮิลด์และอารอน ลอง (พระราชภาคิไนยและสามี)
แคธรีน แฟร์แนร์และอาริด โจฮันเซน (พระราชภาคิไนยและสามี)
เบเนดิกเทอ แฟร์แนร์และเอดจ์ ฮิวเดน (พระราชภาคิไนยและคู่อาศัย)
อเล็กซันแดร์และมาร์กาเร็ต แฟร์แนร์ (พระราชภาคิไนยและภรรยา)
เอลิซาเบธ แฟร์แนร์และทอม โฟล์ค เบลคมัน (พระราชภาคิไนยและสามี)
คาร์ล-คริสทิอันและแอนน์-สตรีนา แฟร์แนร์ (พระราชภาคิไนยและภรรยา)
สมาชิกราชวงศ์กรีซ > พระบรมวงศานุวงศ์

เจ้าชายมกุฎราชกุมารและเจ้าหญิงมกุฎราชกุมารี
เจ้าหญิงมาเรีย-โอลิมเปีย (พระธิดา)
เจ้าชายคอนสแตนติน อเล็กซิออส (พระโอรสพระองค์ใหญ่)
เจ้าชายอาชิเลียส-อันเดรียส (พระโอรสพระองค์ที่สอง)
เจ้าชายโอดีสซีส-คีโมน (พระโอรสพระองค์ที่สาม)
เจ้าชายอริสทิเดส สตาวรอส (พระโอรสพระองค์เล็ก)
สมเด็จพระราชินีอันเนอ-มารี (พระราชมารดา)
เจ้าหญิงอเล็กเซียและการ์โลส โมราเลส กินตานา (พระโสทรเชษฐภคินีและพระภัสดา)
เจ้าชายนิโกเลาส์และเจ้าหญิงคริสซี (พระโสทรกนิษฐภาดาและพระชายา)
เจ้าหญิงเธโอโดราและแมทธิว คูมาร์ (พระโสทรกนิษฐภคินีและพระภัสดา)
เจ้าชายฟิลิปปอสและเจ้าหญิงนีนา (พระโสทรกนิษฐภาดาและพระชายา)
สมเด็จพระราชินีโซเฟียและสมเด็จพระราชาธิบดีฆวน การ์โลสที่ 1 (พระปิตุจฉาและพระราชสวามี)
เจ้าหญิงไอรีน (พระปิตุจฉา)
มารีนา กาเรลลา (พระชายาม่ายในเจ้าชายไมเคิล)
เจ้าหญิงอเล็กซันดราและนิโคลัส มีร์ซายันตซ์ (พระญาติชั้นพระปิตุจฉาและพระภัสดา)
ดัชเชสและดยุกแห่งอาพูเลีย (พระญาติชั้นพระปิตุจฉาและพระภัสดา)
สมาชิกราชวงศ์กรีซ > เครือญาติและผู้เกี่ยวข้อง

อาร์ริเอตา โมราเลส อี เด เกรเซีย (พระภาคิไนย)
อานา มาริอา โมราเลส อี เด เกรเซีย (พระภาคิไนย)
การ์โลส โมราเลส อี เด เกรเซีย (พระภาคิไนย)
อาเมเลีย โมราเลส อี เด เกรเซีย (พระภาคิไนย)
เจ้าหญิงตาเตียนา (อดีตพระชายาในเจ้าชายนิโกเลาส์)
อินฟันตาเอเลนา ดัชเชสแห่งลูโก (พระภคินี)
อินฟันตากริสตินา (พระภคินี)
สมเด็จพระราชาธิบดีและสมเด็จพระราชินีแห่งสเปน (พระภาดาและพระอัครมเหสี)
เจ้าชายมกุฎราชกุมารและเจ้าหญิงมกุฎราชกุมารีแห่งยูโกสลาเวีย (พระญาติชั้นพระภาดาและพระชายา)
สุดแค้นแสนรัก

| สุดแค้นแสนรัก |
| --- | --- |
ประเภท: ละครโทรทัศน์
สร้างโดย: บริษัท เมคเกอร์ เค จำกัด
เขียนโดย: บทประพันธ์ : จุฬามณี บทโทรทัศน์ : ยิ่งยศ ปัญญา
กำกับโดย: กฤษณ์ ศุกระมงคล อดุลย์ ประยันโต
แสดงนำ: อัชชา นามปาน ปฏิภาณ ปฐวีกานต์ มนัสนันท์ พันเลิศวงศ์สกุล พรชิตา ณ สงขลา กุลณัฐ กุลปรียาวัฒน์ รฐา โพธิ์งาม วรฤทธิ์ เฟื่องอารมย์ พิษณุ นิ่มสกุล จินตหรา สุขพัฒน์ รัดเกล้า อามระดิษ
ดนตรีแก่นเรื่องเปิด: เจ็บนี้จำจนตาย – นัดดา วิยกาญจน์
ดนตรีแก่นเรื่องปิด: แพ้รัก – แนน วาทิยา
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 18 ตอน
การผลิต
ผู้อำนวยการสร้าง: กฤษณ์ ศุกระมงคล มยุรฉัตร เหมือนประสิทธิเวช
ความยาวตอน: 150 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 18 เมษายน – 29 พฤษภาคม 2558
สุดแค้นแสนรัก ซึ่งเป็นละครภาคต่อจากกรงกรรม เป็นบทประพันธ์ของ จุฬามณี (นิพนธ์ เที่ยงธรรม) นำมาสร้างเป็นละครโทรทัศน์ทางสถานีโทรทัศน์ไทยทีวีสีช่อง 3 สร้างโดย บริษัท เมคเกอร์ เค จำกัด กำกับการแสดงโดย กฤษณ์ ศุกระมงคล และ อดุลย์ ประยันโต นำแสดงโดย ปฏิภาณ ปฐวีกานต์ พรชิตา ณ สงขลา มนัสนันท์ พันเลิศวงศ์สกุล อัชชา นามปาน กุลณัฐ กุลปรียาวัฒน์ วรฤทธิ์ เฟื่องอารมย์ รฐา โพธิ์งาม พิษณุ นิ่มสกุล จินตหรา สุขพัฒน์ รัดเกล้า อามระดิษ  เริ่มถ่ายทำในเดือนมกราคม พ.ศ. 2557 ออกอากาศครั้งแรกระหว่างวันที่ 18 เมษายน–29 พฤษภาคม พ.ศ. 2558
นักแสดง

| ละครโทรทัศน์ | พ> ศ. 2558 |
| --- | --- |
สถานีออกอากาศ: ช่อง 3
ผู้จัดละคร: บริษัท เมคเกอร์ เค จำกัด
บทโทรทัศน์: ยิ่งยศ ปัญญา
ผู้กำกับการแสดง: กฤษณ์ ศุกระมงคล   อดุลย์ ประยันโต
สุดแค้น (พ.ศ. 2515)
ประยงค์ หมั่นกิจ (ยงค์): อัชชา นามปาน
ผู้หมวดทวี ทวีวัฒนะ: ปฏิภาณ ปฐวีกานต์
อัมพร ชื่นศรี: มนัสนันท์ พันเลิศวงศ์สกุล
อุไร ชื่นศรี (ไร): พรชิตา ณ สงขลา
พะยอม หมั่นกิจ (ยอม): กุลณัฐ กุลปรียาวัฒน์
สุดารัตน์ (สุดา): รฐา โพธิ์งาม
ลือพงษ์ (พงษ์): วรฤทธิ์ เฟื่องอารมย์
ประยูร หมั่นกิจ (ยูร): พิษณุ นิ่มสกุล
แย้ม หมั่นกิจ: รัดเกล้า อามระดิษ
อ่ำ ชื่นศรี: จินตหรา สุขพัฒน์
ประเทือง หมั่นกิจ: นึกคิด บุญทอง
ขัน ชื่นศรี: อธิวัฒน์ สนิทวงศ์ ณ อยุธยา
โกตา: สุทธิพงษ์ วัฒนจัง
นกเล็ก: ไปรมา รัชตะ
สำลี: วาสิฏฐี ศรีโลฟุ้ง
นาก: ธนา สินประสาธน์
แสนรัก (พ.ศ. 2534)
ร้อยตำรวจตรีทวี ทวีวัฒนะ: ปฏิภาณ ปฐวีกานต์
อัมพร ทวีวัฒนะ: มนัสนันท์ พันเลิศวงศ์สกุล
อุไร ชื่นศรี (ไร): พรชิตา ณ สงขลา
ลือพงษ์ (พงษ์): วรฤทธิ์ เฟื่องอารมย์
พะยอม หมั่นกิจ (ยอม): กุลณัฐ กุลปรียาวัฒน์
สุดารัตน์ หมั่นกิจ (สุดา): รฐา โพธิ์งาม
ประยูร หมั่นกิจ (ยูร): พิษณุ นิ่มสกุล
แย้ม หมั่นกิจ: รัดเกล้า อามระดิษ
อ่ำ ชื่นศรี: จินตหรา สุขพัฒน์
ยงยุทธ หมั่นกิจ (ยุทธ): จักริน ภูริพัฒน์
หทัยรัตน์ บุญญาวนิช (รัตน์): นิคิต้า กรรณเกตุ
ธนา ทวีวัฒนะ: วิชยุตม์ ลิ่มรัตนะมงคล
มยุรีย์ ทวีวัฒนะ (ยุรีย์): พรสรวง รวยรื่น
ระพีพรรณ ชื่นศรี (ระพี): สรัลชนา อภิสมัยมงคล
ลือชัย (ชัย): รวีโรจน์ รัตนตระกูลชัย
ปวริศ หมั่นกิจ (ริศ): พิสิฐพงศ์ ช่างหล่อ
ลลดา หมั่นกิจ (ลดา): ครองขวัญ มงคล
สุดแค้นแสนรัก (พ.ศ. 2544)
พันตำรวจเอกทวี  ทวีวัฒนะ: ปฏิภาณ ปฐวีกานต์
อัมพร ทวีวัฒนะ: มนัสนันท์ พันเลิศวงศ์สกุล
อุไร ชื่นศรี: พรชิตา ณ สงขลา
ลือพงษ์ (พงษ์): วรฤทธิ์ เฟื่องอารมย์
พะยอม หมั่นกิจ (ยอม): กุลณัฐ กุลปรียาวัฒน์
สุดารัตน์ หมั่นกิจ (สุดา): รฐา โพธิ์งาม
ดาบตำรวจประยูร หมั่นกิจ (ดาบยูร): พิษณุ นิ่มสกุล
แย้ม หมั่นกิจ: รัดเกล้า อามระดิษ
อ่ำ ชื่นศรี: จินตหรา สุขพัฒน์
ยงยุทธ หมั่นกิจ (ยุทธ): คณิน ชอบประดิถ
พ.ญ.หทัยรัตน์ บุญญาวนิช (รัตน์): ศิรินทร์ ปรีดียานนท์
ธนา ทวีวัฒนะ: ณัฐวิญญ์ วัฒนกิติพัฒน์
อ.มยุรีย์ ทวีวัฒนะ (ยุรีย์): พรรณปพร ศรีดุรงคธรรมพ์
พ.ญ.ระพีพรรณ ชื่นศรี: อนุธิดา อิ่มทรัพย์
ร้อยตำรวจเอกปวริศ หมั่นกิจ: เศรษฐพงศ์ เพียงพอ
ลือชัย (ชัย): อาทิตย์ ตั้งวิบูลย์พาณิชย์
ลลดา หมั่นกิจ (ลดา): ชุติมณฑน์ สกุลไทย
เนื้อเรื่อง > ภาคสุดแค้น พ.ศ. 2515

ในปี พ.ศ. 2515 ที่หมู่บ้านหนองนมวัว จังหวัดนครสวรรค์ หมู่บ้านที่มีบรรยากาศท้องทุ่ง ชาวบ้านช่วยเหลือกันเป็นอย่างดี มีสองครอบครัว คือ ครอบครัว "แย้ม" (รัดเกล้า อามระดิษ) กับ "เทือง" (นึกคิด บุญทอง) ที่มีลูกชายคือ "ประยงค์" (พัชฏะ นามปาน) ได้แต่งงานกับ "อัมพร" (มนัสนันท์ พันเลิศวงศ์สกุล) ลูกสาวของ "ขัน" (อธิวัฒน์ สนิทวงศ์ ณ อยุธยา) กับ "อ่ำ" (จินตหรา สุขพัฒน์) ชาวบ้านหมู่บ้านเดียวกัน แต่แย้มไม่ถูกใจลูกสะใภ้สักเท่าไร เมื่ออัมพรตั้งท้องลูกอยู่ เกิดเหตุการณ์เทือง สามีแย้มตายเนื่องจากทะเลาะวิวาทกับขัน พ่อของอัมพร เนื่องจากปล่อยน้ำเข้านา ทำให้แย้มโกรธแค้นเป็นอย่างมากสาปแช่งขันให้ถูกฟ้าผ่า และคำสาปแช่งดูเหมือนจะได้ผล เพราะคืนนั้นเองขันก็ถูกฟ้าผ่าตายตามเทืองไป
แย้มยังคงโกรธแค้นครอบครัวของอัมพร ขัดขวางไม่ให้ประยงค์ไปดูแลอัมพรและลูกที่โรงพยาบาล แย้มยังไม่ยอมให้ศพของขันสวดและเผาวัดเดียวกับเทือง "อุไร" (พรชิตา ณ สงขลา) น้องสาวของอัมพร ทนไม่ได้ด่าแย้มถึงศาลาสวดศพเทือง "ลือพงษ์" (วรฤทธิ์ เฟื่องอารมณ์) เจ้าของคิวรถประจำทางและกิจการห้องเช่าประจำหมู่บ้าน ได้คบหากับอุไร แต่พ่อของลือพงษ์  "โกตา" (สุทธิพงษ์ วัฒนจัง) และแม่ลือพงษ์ "นกเล็ก" (ไปรมา รัชตะ) ถูกแย้มยุยงให้เกลียดชังอุไร พร้อมทั้งหมายตาลือพงษ์ไว้ให้ "พะยอม" (น้ำฝน กุลณัฐ) ลูกสาวคนเล็กที่แอบชอบลือพงษ์
หลังจากอัมพรคลอดลูกชาย แย้มตั้งชื่อให้ว่า "ยงยุทธ" อัมพรย้ายมาอยู่ที่บ้านประยงค์ เหตุเพราะทน คำเหน็บแนม ด่าทอไม่ได้ แย้มพยายามจับคู่ประยงค์กับ "สุดา" (รฐา โพธิ์งาม) ลูกสาวของเพื่อนรัก เมื่ออัมพรรู้เรื่องจึงเกิดความหึงหวง และทะเลาะวิวาทอย่างหนัก เป็นเหตุให้แย้มถือโอกาสไล่อัมพรกลับบ้านและไม่ให้กลับมาอีก โดยลูกอยู่กับแย้ม
อุไรก็เผลอใจแอบได้เสียกับลือพงษ์ อุไรร้องขอให้ลือพงษ์รีบบอกพ่อแม่มาสู่ขอโดยเร็ว ลือพงษ์รับปากไปทั้งๆ ที่รู้แก่ใจว่าพ่อแม่ไม่ยอม เพราะทั้งคู่ไม่ชอบอุไร ด้านประยงค์ดื่มเหล้าย้อมใจเพราะคิดถึงภรรยา จนอัมพรไปเจอ และได้ปรับความเข้าใจกัน อัมพรขอลูกคืน แต่ประยงค์ขอลูกไว้เพื่อเป็นตัวแทนรักของอัมพร และสัญญาว่าจะไม่แต่งงานใหม่ หากวันใดเขาแต่งงาน อัมพรจะได้ลูกคืน อัมพรจึงยกลูกให้อยู่กับประยงค์และให้รักษาสัญญาให้ดี แย้มไม่หยุดความแค้นวางแผนให้ "ประยูร" (พิษณุ นิ่มสกุล) ลูกชายคนกลาง ทำให้อุไรกับลือพงษ์เข้าใจผิดและทะเลาะกันรุนแรง เวลาผ่านไปอัมพรแอบเอาข้าวไปส่งให้ประยงค์ทุกกลางวัน  อัมพรยังแอบหายงยุทธ โดยได้พะยอมช่วย แต่แย้มก็จับได้ในที่สุด มีเรื่องตบตีกันจนขึ้นโรงพัก เป็นจุดที่อุไรและอัมพรได้พบกับ "ร้อยตำรวจตรีทวี" (ปฏิภาณ ปฐวีกานต์) ร้อยเวรบันทึกการแจ้งความ ทวีถูกชะตาสองพี่น้องมาก อาสาไปส่งถึงบ้าน ลือพงษ์เองเผลอไผลได้เสียกับพะยอม ทำให้ลือพงษ์ต้องแต่งงานกับพะยอมอย่างไม่เต็มใจ ขณะที่อุไรก็รู้ว่าตัวเองท้อง
ประยงค์เสียชีวิตจากโรคพิษสุนัขบ้าระยะสุดท้าย อัมพรทันมาดูใจในนาทีสุดท้าย หลังประยงค์ตาย อัมพรแน่ใจว่าคงไม่ได้ลูกชายคืนอย่างแน่ จึงพาครอบครัวทั้งหมดย้ายไปทำมาหากินในเมือง ตั้งหลักชีวิตใหม่
เนื้อเรื่อง > ภาคแสนรัก พ.ศ. 2532-2534

เมื่อย้ายมาอยู่ในเมือง อุไรเปิดร้านขายข้าวแกง ส่วนทวีพลาดรักจากอุไร จึงได้ตกลงปลงใจแต่งงานกับอัมพร มีลูกสองคน คือ "ธนา" (วิชยุตม์ ลิ่มรัตนะมงคล) กับ "มยุรีย์" (พรสรวง รวยรื่น) ส่วนอุไรก็คลอดลูกสาว ชื่อ "ระพีพรรณ" (สรัลชนา อภิสมัยมงคล) และฝ่ายครอบครัวของลือพงษ์กับพะยอม มีลูกชายชื่อ "ลือชัย" (รวีโรจน์ รัตนตระกูลชัย)  ส่วนประยูรลูกชายคนเล็ก แย้มก็ให้แต่งงานกับสุดามีลูกด้วยกันสองคน คือ "ปวริศ" (พิสิฐพงศ์ ช่างหล่อ) และ "ลลดา" (ครองขวัญ มงคล)
ส่วนยงยุทธ (จักริน ภูริพัฒน์) ถูกแย้มเสี้ยมสอนให้เกลียดแม่ โดยบอกว่าอัมพรมีคนมาติดพันจนทิ้งสามี แล้วพ่อก็ตรอมใจตาย เมื่อเวลาผ่านไป ทุกชีวิตได้เข้าศึกษาที่โรงเรียนเดียวกัน เมื่ออัมพรรู้ว่ายงยุทธอยู่โรงเรียนกับลูกของตน แต่ถูกยงยุทธหลบหนีหน้า เมินเฉยเพราะคำเสี้ยมสอนจากแย้ม
สำหรับธนากับมยุรีย์ ก็ไม่เคยนับถือยงยุทธเป็นพี่ชายเพราะเห็นการกระทำที่ยงยุทธแสดงกับอัมพรและไม่เคยเห็นเขากับมยุรีย์อยู่ในสายตาว่าเป็นพี่เป็นน้องด้วย แต่น้อยคนนักที่จะรู้ว่าเป็นพี่น้องกัน ยงยุทธนั้นมีโรคประจำตัวคือหอบหืด ทำให้เขากลายเป็นคนอ่อนแอทั้งร่างกายและจิตใจ แต่ยงยุทธได้คบหากับ "หทัยรัตน์" (นิคิต้า กรรณเกตุ) ลูกสาวเจ้าของกิจการร้านทอง แต่ธนานั้นหลงรักหทัยรัตน์อย่างหัวปักหัวปำ ตามตื้อจนฝ่ายหญิงรำคาญใจ หทัยรัตน์ไม่เคยรู้ความสัมพันธ์ของยงยุทธกับธนา ส่วนปวริศลูกชายประยูรก็มาตามจีบระพีพรรณ โดยที่อุไรไม่เคยชอบใจสักนิด ทำให้ระพีพรรณคิดเรื่องของตนเองไม่ตก
เมื่ออยู่ในช่วงสอบเข้ามหาวิทยาลัย แย้มซึ่งหมายมั่นให้ยงยุทธสอบเข้าคณะแพทยศาสตร์ แต่ยงยุทธอยากเรียนวิศวกรรมศาสตร์มากกว่า ผลออกมายงยุทธสอบไม่ติดคณะแพทย์สร้างความเสียใจให้แย้ม ส่วนระพีพรรณและหทัยรัตน์สามารถสอบติดแพทย์ได้เหมือนกัน จนในที่สุด ยงยุทธสอบติดที่เชียงใหม่ ส่วนปวริศ สอบติดนายร้อยทำให้นางแย้มปลื้มนักหนา และธนาก็ได้โควตาด้านกีฬาของมหาวิทยาลัยแห่งหนึ่ง
ด้านลือชัย ที่เรียนวิทยาลัยเทคนิค คบเพื่อนไม่ดี ไม่สนใจการเรียน ไปพัวพันกับยาเสพติด จนถูกตำรวจจับติดคุก สร้างความเสียใจให้กับพะยอมและลือพงษ์มาก ลือพงษ์เองก็ทำตัวเป็นเสี่ยยุ่งกับสาวๆ มากหน้าหลายตา ด้านระพีพรรณซึ่งรู้ความว่าลือพงษ์เป็นพ่อของตน เมื่ออุไรจับได้สั่งห้ามลือพงษ์เข้ามาเกี่ยวข้องกับลูก อุไรยังขอให้ระพีพรรณแกล้งไปทำดีกับปวริศแล้วตีจากเพื่อให้ปวริศเจ็บช้ำ
การผลิต

ละครเรื่องนี้ เป็นละครแนวย้อนยุค ใช้เวลาถ่ายทำนาน 16 เดือน โดยเริ่มถ่ายทำในเดือนมกราคม พ.ศ. 2557 และมีการถ่ายทำในต่างจังหวัดหลายแห่ง การคัดตัวนักแสดงนั้น นักแสดงรุ่นใหญ่เป็นนักแสดงที่วางตัวไว้แต่แรก ส่วนนักแสดงหน้าใหม่นั้น เป็นส่วนหนึ่งที่ประวิทย์ มาลีนนท์ อยากให้ปั้นนักแสดงหน้าใหม่ ซึ่งเคยมีละครที่ประสบความสำเร็จในการปั้นนักแสดงหน้าใหม่อย่าง 4 หัวใจแห่งขุนเขา และสุภาพบุรุษจุฑาเทพ
การผลิต > เพลงประกอบละคร

ก่อนที่ละครจะปิดกล้อง ผู้จัด ได้ให้หนึ่ง ณรงค์วิทย์มาแต่งเพลงละคร โดยได้นัดดา วิยะกาญจน์ มาร้องเพลง "เจ็บนี้จำจนตาย" ซึ่งถือเป็นการร้องเพลงละครครั้งแรก และถือเป็นเพลงหลักของละครเรื่องนี้ ส่วนเพลงอื่น ๆ ในละครได้แก่เพลง "แพ้รัก" ร้องโดย วาทิยา รวยนิรัตน์ และ "ให้ตายก็ไม่รักกัน"  ร้องโดย ชาติ สุชาติ นอกจากนั้นในละครยังมีการใช้เพลงเพื่อแสดงในยุคสมัย อย่างเพลง "ยินยอม" ของอัสนี วสันต์  เพลง "สลัด…สะบัด" ของปฏิภาณ ปฐวีกานต์ ซึ่งแสดงในเรื่องนี้ด้วย ในฉากที่ธนาเล่นคอนเสิร์ต ในยุคปี พ.ศ. 2544
การตอบรับ

ได้รับการวิจารณ์ว่า ละครเรื่องนี้เหมือน "ม้านอกสายตา" ก่อนออกฉายดูไม่โดดเด่น เพราะพระเอกนางเอก ไม่ใช่นักแสดงในกระแส แต่เมื่อออกอากาศได้รับกระแสตอบรับอย่างมาก คือมีจุดแข็งทั้งบทและนักแสดง ไม่ว่าจะเป็นนักแสดงรุ่นพ่อแม่ รุ่นลูกตอนเด็กและตอนโต ที่ใช้นักแสดงใหม่แทบทั้งหมด คมชัดลึกวิจารณ์นักแสดงรุ่นลูกว่า แสดงออกมาค่อนข้างดี คนที่น่าชื่นชมคือ อาทิตย์ ตั้งวิบูลย์พาณิชย์ ที่รับบทลือชัย บทแสดงน้อยที่พลังมากมายมหาศาล ส่วนคณิน ในบทยงยุทธ ช่วงแรกทำได้ติดจะแข็งทื่อ แต่มาพีคทุกครั้งในฉากอารมณ์ ถือว่าทำได้ดี
ส่วนตัวละครที่ได้รับการกล่าวถึงมากที่สุดคือ "แย้ม หมั่นกิจ" รับบทโดยรัดเกล้า อามระดิษ ที่ร้ายกาจสมบทบาท ซึ่งรัดเกล้าออกมายอมรับว่า "...รู้สึกว่ามันเป็นอะไรที่ท้าทาย ทำให้เราอยากจะลองเป็นตัวละครนี้ให้ได้ แต่พอรับมาแล้วรู้สึกเหนื่อยมาก... " จากผลสำรวจของไทยพีเพิลส์ชาร์ต (Thailand People’s Chart) ในหัวข้อ "นางร้ายที่คนไทยชื่นชอบ" เมื่อวันที่ 30 พฤษภาคม พ.ศ. 2558 ก็พบว่ารฐา โพธิ์งาม และรัดเกล้า อามระดิษ จากละครเรื่องนี้อยู่อันดับที่ 2 และ 4 ตามลำดับ หากจำแนกก็พบว่าคนโสดส่วนใหญ่ให้คะแนนรฐา และผู้ที่มีการศึกษาตั้งแต่ระดับปริญญาตรีขึ้นไปส่วนใหญ่ให้คะแนนรัดเกล้า
นอกจากนี้ยังมีกระแสในโซเชียลมีเดีย เมื่อมีผู้โพสต์ลงในเฟซบุกส่วนตัวว่า แย้ม หมั่นกิจ ซึ่งเป็นตัวละครสำคัญนั้นมีตัวตนจริง โดยเรื่องราวทั้งหมดเกิดขึ้นในตำบลหนองนมวัว อำเภอลาดยาว จังหวัดนครสวรรค์ พร้อมกับลงรูปของผู้หญิงวัยกลางคนคนหนึ่ง พร้อมกับมีข้อความระบุให้เชื่อว่าผู้หญิงคนนั้นคือนางแย้ม และระบุว่านางแย้มเป็นบุคคลที่มีอารมณ์ร้าย แต่ได้เสียชีวิตไปแล้วตั้งแต่ปี พ.ศ. 2535 แต่ในส่วนของจุฬามณี ซึ่งเป็นผู้ประพันธ์ยืนยันว่า เรื่องทั้งหมดเป็นเรื่องแต่ง และรูปของผู้หญิงที่ถูกอ้างว่าเป็นตัวจริงของนางแย้ม แท้จริงแล้วเป็นรูปป้าของตน
สุดแค้นแสนรัก เป็นละครที่มีเรตติ้งสูงสุดของช่อง 3 ในปี 2558 มีเรตติ้งเฉลี่ยสูงสุด 11.9